ওয়েব ডেস্ক: ফের নারদের বিস্ফোরক স্টিং। আজ নারদ নিউজের নয়া স্টিং ফুটেজ সামনে আনল রাজ্য বিজেপি। নয়া ফুটেজে শঙ্কুদেব পণ্ডা  ও আরামবাগের সাংসদ অপরূপা পোদ্দারকে দেখা যাচ্ছে।  বিজেপির দেখানো ফুটেজে দেখা যাচ্ছে বিভিন্ন সুবিধা পাইয়ে দেওয়ার জন্য অংশীদারিত্ব দাবি করছেন শঙ্কুদেব পণ্ডা। আরামবাগের সাংসদ অপরূপা পোদ্দারকে  টাকা নিতে দেখা যাচ্ছে। বিজেপির দাবি, একের পর এক বিস্ফোরক ফুটেজ সামনে আসার পর ক্ষমতায় থাকার অধিকার নেই মুখ্যমন্ত্রী মমতা বন্দ্যোপাধ্যায়ের।  ২৪ ঘণ্টা এই স্টিং অপারেশন করেনি। ভিডিও ফুটেজের সত্যতাও খতিয়ে দেখেনি ২৪ ঘণ্টা।